《山行即事》
清代·赵开心

历遍崎岖径，峰峦总不群。马惊穿涧水，树款宿山云。

怪鸟名难识，幽花路未分。隔溪樵子唱，一曲远先闻。

作者简介：赵开心（？—1662），字灵伯，湖南长沙人，清初官吏。明崇祯进士，官至兵部员外郎。顺治元年，授陕西道监察御史。是岁有自称故明皇太子者，令故明贵妃袁氏及故东宫官属内监等视之，皆言不相识。开心及给事中朱徽疏请详审，下法司，自承为京师民杨玉。以开心疏言“太子若存，明朝之幸”，论死，上命免之。